Reeva het Oscar bewonderReeva Steenkamp Steenkamp het aan die tydskrif Heat gesê sy is bekommerd oor “leuens” wat hulle verhouding kan kelder. “Ons praat nie met die media nie want ons wil nie die verhouding bederf nie. Ek wil nie hê enigiets moet in die pad van sy loopbaan kom nie. Hy is ŉ fantastiese atleet,” het Steenkamp in die onderhoud, wat sewe dae voor haar dood gedoen is, gesê. “Jy weet wat hulle doen, hulle maak goed op. ‘Reeva verneuk Oscar’ en ander gemors soos dit. Ek wil nie hê leuens moet dit [sy loopbaan] in gevaar stel nie.” Andre Neveling, redakteur van Heat Suid-Afrika, sê in ŉ verklaring dat Reeva behoorlik “gegloei” het toe sy oor haar romanse met Pistorius gesels het. Neveling sê die paartjie het ingestem om ŉ fotosessie vir die tydskrif se April-voorblad te doen. “Gedurende die openhartige onderhoud met Heat sewe dae voor haar dood het Reeva vir die eerste keer oopgemaak oor haar romanse [met Pistorius].”